**Toimintakertomus v. 2015**

**Hallinto**

Puheenjohtaja Martti Turunen

Sihteeri/ taloudenhoitaja Irene Harjumaa

Varapuheenjohtaja Pauli Jaakkola

Hallituksen muut jäsenet Auli Leskelä, Eeva-Brita Mänttäri, Ritva Määttä , Maila Pöyliö ja varajäsenet

 Tuula Granroth ja Airi Näsi

Toiminnantarkastaja Kari Hujanen, varatoiminnantarkastaja Ali Manninen

**Hallituksen toiminta**

Hallitus on kokoontunut 12 kertaa. Jäsenille on lähetetty postitse 2 jäsenkirjettä, yksi keväällä ja yksi syksyllä. Toiminnasta on ilmoitettu myös Koillissanomissa ja sähköpostilla.

Hallituksen kokouksissa on suunniteltu ja valmisteltu toimintaan liittyviä asioita. Yksi merkittävistä hankkeista oli hakea OSJ:n valtakunnallisia päiviä v. 2017, mutta hanke kuitenkin peruttiin.

OSJ:n vuosikokouksessa ja 40v- juhlaseminaarissa Helsingissä yhdistystämme edusti pj. Martti Turunen. Turun Senioriopettajapäiville ja siellä pidettyyn koulutukseen 10.- 11. 10. osallistuivat puheenjohtaja, sihteeri ja varapuheenjohtaja. Puheenjohtaja ja sihteeri myös osallistuivat Rovaniemen Lehtojärvellä pidettyyn Lapin Senioriopettajien järjestämään tapaamiseen. Tilaisuudessa oli mukana järjestömme puh.joht. Erkki Kangasniemi.

**Jäsenet**

Yhdistyksemme ja samalla OSJ: n jäseniä oli vuoden lopussa 143. Kuluvan vuoden aikana on keskuudestamme poistunut 2jäsentämme: Maija Alajuuma ja Liisa Jaakkola sekä aikaisempien vuosien aktiivitoimija Veikko Kaakinen. Heitä on muistettu OSJ: n adressilla. Taivalkoskelta toimii aktiivisesti muutaman hengen porukka, ja Auli Leskelä edustaa taivalkoskelaisia hallituksessa.

**Toiminta**

**Tammikuussa 13.1.** kokoonnuimme Kuusamo- opistolle kirjan vuoden, jota vietettiin ensimmäisen kerran, merkeissä. Esillä olivat Jalosen Miehiä ja ystäviä, Valtosen He eivät tiedä, mitä tekevät, Mentalan Isän kanssa kahden, Itärannan Teemestarin kirja ja Ishiguron Ole luonani aina. Valtonen sai kirjallaan myöhemmin kirjallisuuden Finlandia- palkinnon. Lopuksi virisi vilkas keskustelu joululahjakirjoista. Läsnä oli 29 jäsentä.

**Helmikuun** 3. päivänä pidettiin Koillismaan senioriopettajien vuosikokous. Tilaisuus aloitettiin yhdistyksen tarjoamilla kahveilla. Puhetta johti Kari Hujanen. Käsiteltiin sääntömääräiset asiat, joista uuden hallituksen kokoon saaminen oli työläin kohta. Läsnä oli 19 jäsentä.

**Maaliskuussa 9.3.** tavattiin Kuusamo- opistolla eduskuntavaalien merkeissä. Vaalipaneeliin saimme 5 ehdokasta: Mika Flöjt vihr, Inka Hokkanen SDP, Niilo Keränen kesk, Ulla Parviainen kesk ja Tuula Mustonen kok.

Kokouksen aluksi muistettiin kukkasin edellisen hallituksen puheenjohtajaa Pauli Jaakkolaa ja sihteeriä Inkeri Ronkaista. Puheenjohtaja Martti Turunen kukitti heidät ja johti paneelia todella taitavasti ja mielenkiitoisesti. Keskustelu kävi vilkkaana. Paneelivieraiden lisäksi läsnä oli 26 osanottajaa

**Huhtikuun** tapaamisessa 14.4. kaupungintalolla perusturvajohtaja Vesa Isoviita selosti tulevaa SOTE- uudistusta niillä tiedoilla, mitä hänellä oli. Tilaisuudessa oli Yhteisvastuukeräyksen lipas. Seurakunnalta oli toivottu opettajia laulattamaan ja leikittämää lapsia yhteisvastuuiltaan, jossa myös laulettaisiin vanhoja koululauluja teemalla ” Laula koulu Haitiin”. Ritva Määttä ja Irene Harjumaa kävivät tuossa tilaisuudessa huhtikuussa myöhemmin ohjaamassa laululeikkejä. Huhtikuun tapaamisessa oli 18 osanottajaa.

**Toukokuussa 5.5.** oli kevätlounaan aika. Kokoonnuimme Ravintola Rosmariiniin lounaalle, jonka opiskelijat olivat meille valmistaneet. Herkullisen ja monipuolisen ruuan lisäksi puheenjohtajan johdatuksella oli ohjelmassa Rosmariinin ja ruokalistan esittely, Niko Tuovilan haitarinsoittoa, Marja Mustosen runohetki, arvontaa ja loppulaulu. 50 osanottajaa

**Kesän jälkeen syyskuussa** vastasimme pudasjärveläisten kutsuun 16.9. ja lähdimme Syötteen retkelle. Matkan aikana alkoi sataa, ja niin kävi kuin edellisellä kerrallakin, että Syöte oli vetäytynyt sumuverhoon. Se ei estänyt iloista ja mielenkiintoista yhdessäoloa ruokaillen, patikoiden sateessa, luontokuvia katsellen ja lopuksi Aaten tuvalla kahvia nauttien. 22 osallistujaa

**Lokakuussa** lähdimme teatteriretkelle Rovaniemelle 24.10. Lapin senioriopettajat olivat kutsuneet meidät. Lounastimme Korundi- museossa ja teatteriesitys Jari Tervon romaanin mukaan sovitettu Esikoinen saatiin nauttia korjatussa Lappia- talossa. Matka sujui hyvin Matti Parkkisenniemen turvallisessa kyydissä, kuten Syötteen retkikin. Retkeläisiä oli mukana 30.

**Marraskuussa 9.11.** Kuusamo- opistolla kuukausitapaamisessa geriatri Tarja Konttila luennoi alaansa liittyvistä asioista: mm. muistisairauksista ja elinkaaren loppuajan hoidoista erittäin havainnollisesti. Hän vastasi myös osanottajien kysymyksiin mielenkiintoisesti. 27 osanottajaa

**Joulukuussa 9.12.** kokoonnuttiin taas herkkupöytien ääreen Kuusamo- opistolle jouluaterialle. Ohjelmassa oli Kalevala- tyyppinen tervetulotoivotus Pohjolanpitojen malliin. Pauli Jaakkola ja Eeva- Brita Mänttäri esittivät sen, ja Katekeetta- kuoro lauloi Kalevalaisen vieraan tervehdyksen. Maila Pöyliö lausui joulurunon, Katekeetta- kuoro lauloi yksin ja yhdessä juhlaväen kanssa joululauluja. Välillä laulettiin Sibeliuksen joululauluja hänen juhlavuotensa kunniaksi. Pauli Jaakkola juonsi juhlan ja esitti ajatuksia kulttuurin juhlavuoden tiimoilta. Tammikuun tapahtumia esiteltiin alustavasti. Iloisesta joulutunnelmasta nautti 55 osanottajaa.

**Talous**

Yhdistyksemme käyttötili on siirretty Nordeaan, jotta sihteeri/ taloudenhoitaja voi hoitaa pankkiasiat omilla tunnuksillaan.

Tuloja olemme saaneet kaupungilta 300 e yhdistyksen 25- v. lahjana ja OSJ:n avustuksena 1244 e., OP:ssa 2351,14 e eli yhteensä 4022,36 euroa.